Clearblue

Το Clearblue™ είναι η κύρια μάρκα της εταιρείας SPD Swiss Precision Diagnostics GmbH και προσφέρει καταναλωτικά διαγνωστικά προϊόντα για το σπίτι, όπως τεστ εγκυμοσύνης, τεστ ωορρηξίας και μετρητές γονιμότητας. Η μάρκα Clearblue διανέμεται σε 47 χώρες και παρουσιάστηκε για πρώτη φορά στο Ηνωμένο Βασίλειο το 1985.

Ιστορία προϊόντος 

Το Clearblue πρωτοεμφανίστηκε το 1985 με το λανσάρισμα του πρώτου συστήματος Clearblue Home Pregnancy Test, που εκείνη την εποχή ανήκε στην Unilever. Ήταν το πρώτο "άμεσο τεστ για το σπίτι" στον κόσμο που έδειχνε τα αποτελέσματα ελέγχου εγκυμοσύνης μέσα σε 30 λεπτά και επέτρεπε σε μια γυναίκα να κάνει ένα τεστ πριν πάει στον γιατρό. Το τεστ ήταν μια διαδικασία σε τρία βήματα που χρησιμοποιούσε μία ράβδο μέτρησης και ένα μικρό δίσκο. 
Το 1988, το Clearblue ως ξεκίνησε το πρώτο τεστ εγκυμοσύνης σε ένα βήμα με την εφεύρεση της τεχνολογίας πλευρικής ροής. Το τεστ  σε ένα βήμα έδινε ένα αποτέλεσμα σε 3 λεπτά, που στη συνέχεια μειώθηκε σε 1 λεπτό όταν το Clearblue παρουσίασε το πρώτο τεστ εγκυμοσύνης για το σπίτι σε 1 λεπτό στον κόσμο το 1996. Το 2003, το Clearblue κυκλοφόρησε το πρώτο ψηφιακό τεστ εγκυμοσύνης που δείχνει το αποτέλεσμα με λέξεις «Έγκυος» ή «Όχι Έγκυος» σε μια ψηφιακή οθόνη.

Το 2008, το Clearblue κυκλοφόρησε το Ψηφιακό Τεστ Εγκυμοσύνης Clearblue με Δείκτη Σύλληψης. Ήταν το πρώτο και μοναδικό τεστ εγκυμοσύνης που έδειχνε το χρονικό διάστημα από τη σύλληψη (1-2, 2-3 ή πάνω από 3 εβδομάδες) μαζί με ένα αποτέλεσμα εγκυμοσύνης. Κυκλοφόρησε στην Ευρώπη το 2008 και στις ΗΠΑ τον Αύγουστο του 2013 με την επωνυμία " Προηγμένο Ψηφιακό Τεστ Εγκυμοσύνης Clearblue με Εβδομάδες."

Το Clearblue έχει ξεκινήσει επίσης διαγνωστικά προϊόντα για το σπίτι για την ωορρηξία και τη γονιμότητα για να βοηθούν τις γυναίκες να εντοπίσουν τις γόνιμες ημέρες τους και να μεγιστοποιήσουν τις πιθανότητές τους για σύλληψη.

Το 1989, το Clearblue κυκλοφόρησε το πρώτο τεστ ωορρηξίας σε ένα βήμα, επιτρέποντας στις γυναίκες να μετρούν την αύξηση στην ωχρινοτρόπο ορμόνη (LH) για να προσδιορίσουν τις πιο γόνιμες μέρες τους. Το 1999, η μάρκα λανσάρισε τον πρώτο μετρητή γονιμότητας διπλής-ορμόνης στον κόσμο, ο οποίος επέτρεψε στις γυναίκες να μετρήσει το estrone3-γλυκουρονίδιο (οιστρογόνο) σε συνδυασμό με την LH. Η εταιρεία δημιούργησε το πρώτο ψηφιακό τεστ ωορρηξίας το 2004. Το 2013, η εταιρεία άρχισε επίσης να προσφέρει ένα τεστ ωορρηξίας με μετρητή διπλής ορμόνης που ανιχνεύει τόσο τα οιστρογόνα και το LH.
 

Το Clearblue κέρδισε το Βραβείο Σχεδιασμού Red Dot στην κατηγορία σχεδιασμού προϊόντος για το Τεστ Εγκυμοσύνης Clearblue Plus. Το ψηφιακό τεστ ωορρηξίας Clearblue ήταν ο Platinum νικητής το 2011 στα Βραβεία αναγνωστών Prima Baby.
Το Clearblue είναι χορηγός του Flight for Every Mother Ltd, ενός ανθρωπιστικού έργου με επικεφαλής την Δρ. Sophia Webster που αποσκοπεί στη βελτίωση της υγείας των μητέρων στην Ααική.(

SPD Swiss Precision Diagnostics GmbH 
Η θυγατρική της Unilever διαγνωστικά, Unipath, πωλήθηκε στον Όμιλο Inverness Medical Innovations το 2001, αργότερα μετονομασθέντος σε ALERE. Από το 2007, το Clearblue παράγεται και διανέμεται από την SPD Swiss Precision Diagnostics GmbH, μια 50/50 κοινοπραξία μεταξύ της Procter & Gamble και της ALERE. Η εταιρεία έχει την έδρα της στη Γενεύη, Ελβετία. Εκτός από το Clearblue, η εταιρεία κατασκευάζει και διανέμει επίσης άλλα καταναλωτικά διαγνωστικά προϊόντα, συμπεριλαμβανομένων των Accu-Clear, Τεστ Εγκυμοσύνης Fact Plus, Clearplan και του μετρητή PERSONA.

Ερευνητικό Κέντρο Clearblue

Η έδρα του Clearblue έρευνας και ανάπτυξης βρίσκεται στο Μπέντφορντ, Ηνωμένο Βασίλειο, και απασχολεί πάνω από 130 άτομα. Το Ερευνητικό Κέντρο έχει πραγματοποιήσει πάνω από 100 κλινικές μελέτες στις οποίες συμμετείχαν πάνω από 500.000 άτομα κατά τα τελευταία 25 χρόνια.

Δείτε επίσης
Ωχρινοτροπίνη
Τεστ εγκυμοσύνης
Αντισύλληψη

Πηγές

Εξωτερικοί σύνδεσμοι
Επίσημη ιστοσελίδα
Swiss Precision Diagnostics
Procter & Gamble
ALERE

Υγειονομικές διαγνωστικές εξετάσεις
Αναπαραγωγή